wannaphong/clean_thaiwikipedia huggingface dataset:
# วาคีน ฟีนิกซ์
วาคีน ราฟาเอล ฟีนิกซ์ (, สกุลเดิม: บอตทอม; เกิดเมื่อวันที่ 28 ตุลาคม ค.ศ. 1974) เป็นนักแสดงและโปรดิวเซอร์ ชาวอเมริกัน ใน ค.ศ. 2020 เดอะนิวยอร์กไทมส์จัดให้เขาเป็นหนึ่งในนักแสดงที่ดีที่สุดในคริสต์ศตวรรษที่ 21

ฟีนิกซ์เริ่มต้นงานด้านแสดงทางโทรทัศน์กับพี่ชาย ริเวอร์ ฟีนิกซ์ และน้องสาว ซัมเมอร์ ฟีนิกซ์ ผลงานแสดงภาพยนตร์บทบาทสำคัญ แสดงในเรื่อง SpaceCamp (1986) ในช่วงนี้เองเขาใช้ชื่อว่า ลีฟ ฟีนิกซ์ (Leaf Phoenix) ซึ่งเป็นชื่อที่เขาตั้งเอง ต่อมากลับมากับชื่อจริง และได้รับเสียงตอบรับที่ดีจากผลงานแสดงสมทบในภาพยนตร์แนวตลก-ชีวิต เรื่อง To Die For (1995) และภาพนตร์ย้อนยุค Quills (2000) เขาได้รับความสนใจมากขึ้นจากบทจักรพรรดิก็อมมอดุส ในภาพยนตร์ Gladiator (2000) ซึ่งทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม จากนั้นได้รับการเสนอชื่อรางวัลออสการ์ สาขานักแสดงนำชายยอดเยี่ยม จากบทบาทนักดนตรี จอห์นนี แคช ในเรื่อง Walk the Line (2005) และบททหารผ่านศึกติดสุราเรื่อง The Master (2012) และบทโจ๊กเกอร์ ในภาพยนตร์ Joker (2019) ผลงานเรื่องอื่นของเขา เช่น ภาพยนตร์สยองขวัญเรื่อง Signs (2002) และ The Village (2004), ภาพยนตร์ชีวิตอิงประวัติศาสตร์เรื่อง Hotel Rwanda (2004), ภาพยนตร์รักแนวชีวิตเรื่อง Her (2013), ภาพยนตร์เสียดสีเรื่องInherent Vice (2014), และภาพยนตร์จิตวิทยาระทึกขวัญ You Were Never Really Here (2017) ซึ่งทำให้เขาได้รับรางวัลนักแสดงยอดเยี่ยม จากเทศกาลภาพยนตร์กาน

นอกจากการแสดงแล้วเขายังมีผลงานการร้องเพลงโดยในภาพยนตร์เรื่อง Walk The Line - อ้อมกอดรักก้องโลก เขาร้องเพลงประกอบภาพยนตร์เรื่องนี้ไว้ถึง 9 เพลง และทำให้อัลบั้มเพลงประกอบภาพยนตร์ชุดนี้ได้รับรางวัลแกรมมี

 หมายเหตุ
# ดราก้อนบอล (แก้ความกำกวม)
ดราก้อนบอล  อาจหมายถึง

 ดราก้อนบอล - การ์ตูนชุดที่วาดโดยอากิระ โทริยามะ
 ดราก้อนบอล (ภาพยนตร์) - ภาพยนตร์ที่สร้างจากเนื้อเรื่องของดราก้อนบอล
 ฟรีสเกลดราก้อนบอล (Freescale DragonBall) - ไมโครโพรเซสเซอร์ของพีดีเอ
# กฤต เจนพานิชการ
กฤต เจนพานิชการ เป็นผู้ประกาศข่าวชาวไทย อดีตผู้ประกาศข่าวช่องวัน 31 และจีเอ็มเอ็ม 25 ในนามสำนักข่าววันนิวส์, ช่อง 3 เอชดี, เอ็นบีที 2 เอชดี, ไทยพีบีเอส, ไอทีวี และทีไอทีวี

 ผลงานข่าว 
 อดีต 
 ผู้ประกาศข่าวทางช่องไอทีวีและทีไอทีวี
 ผู้ประกาศข่าวทางช่องไทยพีบีเอส
 ผู้ประกาศข่าวทางช่องเอ็นบีที 2 เอชดี
 ผู้ประกาศข่าวทางช่อง 3 เอชดี
 ผู้ประกาศข่าวรายการ ข่าวเย็น 25 ทางช่องจีเอ็มเอ็ม 25
 ผู้ประกาศข่าวรายการ เช้าวันใหม่ ทางช่องวัน 31
 ผู้ประกาศข่าวรายการ เกาะข่าวเที่ยง ทางช่องจีเอ็มเอ็ม 25
 ผู้ประกาศข่าวรายการ เคาะข่าวเช้า 25 ทางช่องจีเอ็มเอ็ม 25
 ผู้ประกาศข่าวรายการ เคาะข่าว เสาร์-อาทิตย์ ทางช่องจีเอ็มเอ็ม 25
 ผู้ประกาศข่าวรายการ เจาะข่าวค่ำ ทางช่องจีเอ็มเอ็ม 25
 ผู้ประกาศข่าวรายการ ข่าวแหกโค้ง ทางช่องจีเอ็มเอ็ม 25

 ผลงานละคร 
 ละครโทรทัศน์ 
 พ.ศ. 2555 มุกเหลี่ยมเพชร (เป่า จิน จง/ช่อง 3) รับบทเป็น (รับเชิญ)
 พ.ศ. 2565 ใต้หล้า (The One Enterprise/ช่องวัน 31) รับบทเป็น ผู้ประกาศข่าวช่องวัน (รับเชิญ)
# ดราก้อนบอล อีโวลูชั่น เปิดตำนานใหม่ นักสู้กู้โลก
ดราก้อนบอล อีโวลูชั่น ปิดตำนานใหม่ นักสู้กู้โลก  เป็นภาพยนตร์ที่กำหนดออกฉายใน 12 มีนาคม พ.ศ. 2552 กำกับการแสดงโดย เจมส์ หว่อง

ภาพยนตร์สร้างจากการ์ตูนเรื่องดราก้อนบอล ของ อากิระ โทริยามา โดยเนื้อเรื่องเริ่มต้นจากต้นเรื่องจนถึงตอนต่อสู้กับจอมมารพิคโคโร

 ตัวละคร 
 ซุน โกคู - แสดงโดย Justin Chatwin 
 บลูม่า - แสดงโดย เอ็มมี รอสซัม 
 ผู้เฒ่าเต่า - แสดงโดย โจว เหวินฟะ
 จีจี้ - แสดงโดย เจมี ชัง

 เพลงประกอบภาพยนตร์ 
เพลง Rule  ขับร้องวิดีโวิดีโออโดย อายูมิ ฮามาซากิ
# จินปิด
จินปิด (เสียชีวิต ค.ศ. 226) เป็นตัวละครในวรรณกรรมจีนอิงประวัติศาสตร์เรื่องสามก๊ก เจ้ากรมอาลักษณ์ในจ๊กก๊ก มีอายุเพียง 30 ปีเท่านั้น ปรากฏบทบาทในสามก๊กตอนที่ ขงเบ้งส่งเตงจี๋ไปง่อก๊กเพื่อเจรจากับซุนกวนให้เป็นพันธมิตรกันเพื่อต่อต้านโจผีแห่งวุยก๊ก ปรากฏว่าซุนกวนชอบใจในตัวเตงจี๋ และได้ส่งเตียวอุ๋น ทูตฝ่ายง่อก๊กไปยังจ๊กก๊กบ้างเพื่อหยั่งท่าที  ในงานเลี้ยงสุราต้อนรับเตียวอุ๋น เตียวอุ๋นได้ตั้งปุจฉาเพื่อลองภูมิและลองเชิงฝ่ายจ๊กก๊ก ปรากฏว่าจินปิด ซึ่งเป็นขุนนางเล็ก ๆ ได้วิสัจฉนาปุจฉาของเตียวอุ๋นจนหมดสิ้น พร้อมได้กล่าวย้ำไปด้วยอีกว่า ความยิ่งใหญ่และชอบธรรมที่แท้จริงในแผ่นดินอยู่ที่จ๊กก๊ก ทำเอาเตียวอุ๋นไม่กล้าเอ่ยคำใด ๆ ลองเชิงอีก
# สรวงสุดา ชลลัมพี
สรวงสุดา ชลลัมพี รู้จักในชื่อ แม่หนู เป็นผู้จัดละคร นักแสดง ผู้กำกับภาพยนตร์ชาวไทย เคยมีผลงานกำกับภาพยนตร์ไทยเรื่อง ดั่งเม็ดทราย (2528) นำแสดงโดย สุชาติ ชวางกูร และใหม่ สิริวิมล พิศวาส (2530)  นำแสดงโดย สุชาติ ชวางกูร และอรพรรณ พานทอง และ เราสอง (2531) นำแสดงโดย พีท ทองเจือ และบิณฑ์ บรรลือฤทธิ์ ปัจจุบันหันมาเป็นผู้จัดละครโทรทัศน์ ทางช่อง 3 ในนาม บริษัท ชลลัมพี โปรดักชั่น

สรวงสุดา ชลลัมพี เป็นบุตรสาวของ วิจารณ์ ภักดีวิจิตร พี่ชายของฉลอง ภักดีวิจิตร เป็นหลานปู่ของ พุฒ ภักดีวิจิตร และเป็นหลานคนแรกของตระกูลภักดีวิจิตร มีบุตรชายสองคน คือ ณัฐวุฒิ ชลลัมพี (ต้น) และ จุลวุฒิ ชลลัมพี (ต้อง)

สรวงสุดา ชลลัมพี เข้าสู่วงการจากการเป็นผู้ช่วยผู้กำกับของ วิจารณ์ ภักดีวิจิตร (ผู้เป็นบิดา), เผด็จ ภักดีวิจิตร และ หม่อมเจ้าทิพยฉัตร ฉัตรไชย

ผลงาน
• ให้รักพิพากษา รับบท คุณสรวงสุดา (รับเชิญ) ช่อง 3

ผลงานจัดละครช่อง 3
พิศวาส
เพียงเรามีเรา
กรงเกียรติยศ
นางสาวหวานชื่น
บ้านสาวโสด
5 คม
พยัคฆ์ร้าย 6 แผ่นดิน
กุหลาบตัดเพชร
นรกตัวสุดท้าย
สวัสดีคุณครู
หุบเขากินคน
คุณแม่จำแลง
สายสืบดิลิเวอรี่
สุสานภูเตศวร
ปีศาจแสนกล
หัวใจรักข้ามภพ
มือปราบพ่อลูกอ่อน
The Sixth Sense สื่อรักสัมผัสหัวใจ
The Sixth Sense สื่อรักสัมผัสหัวใจ ภาค 2
สายลับสามมิติ
กระสือมหานคร
บุษบาเร่ฝัน
กุหลาบตัดเพชร
My Hero วีรบุรุษสุดที่รัก
มาตุภูมิแห่งหัวใจ
มนตราลายหงส์
ลมไพรผูกรัก
เส้นสนกลรัก
ใต้ปีกปักษา
ให้รักพิพากษา
รักนิรันดร์จันทรา
มักกะลีที่รัก
เพราะรัก (เคราะห์รัก)
# นานะ (ภาพยนตร์ ค.ศ. 2005)
นานะ   เป็นภาพยนตร์ญี่ปุ่น ผลงานการกำกับโดยเค็นตาโร โอตานิ ออกฉายในวันที่ 3 กันยายน ปี พ.ศ. 2548 ใน ประเทศญี่ปุ่น สร้างจากมังงะยอดนิยมในชื่อเดียวกัน  แต่งโดย "ไอ ยาซาวะ" (Ai Yazawa)

 เรื่องย่อ 
ภาพยนตร์แสนอบอุ่นที่เล่าเรื่องราวมิตรภาพอันงดงามของ 2 สาวที่ชื่อ นานะ เหมือนกันแต่บุคลิกและพื้นเพต่างกันอย่างสิ้นเชิง โอซากิ นานะ คือสาวพังค์สุดห้าวที่ฝันอยากออกอัลบั้มกับวง Black Stones ของตนเองหลังจากคนรักได้ออกอัลบั้มกับวง Trapnest จนโด่งดังไปก่อนหน้านี้แล้ว ส่วน โคมัทสึ นานะ คือสาวหวานช่างฝันจากครอบครัวอบอุ่นที่เดินทางมาโตเกียวเพื่อมาหาคนรัก ทั้งคู่พบกันโดยบังเอิญบนรถไฟและเช่าห้องอยู่ด้วยกันที่โตเกียว นั่นคือจุดเริ่มต้นของมิตรภาพอันงดงามของทั้งคู่ รวมทั้งเรื่องราวความสัมพันธ์หลากหลายที่พวกเธอต้องพบเจอ ที่ไม่ว่ายามทุกข์หรือยามสุข พวกเธอก็อยู่เคียงข้างกันเสมอ

 วงดนตรีในภาพยนตร์ 
 BLACK STONES 
Black Stones หรือ Blast คือวงพังค์ร็อคที่ครั้งหนึ่งเคยมีเรนเป็นมือเบส แต่หลังจากเรนย้ายไปอยู่วง Trapnest ก็มีสมาชิกใหม่เข้ามาแทนที่คือ ชิน เพลงของพวกเขาเป็นที่ชื่นชอบในผู้ฟังวงกว้างขึ้นเรื่อยๆ และได้เซ็นสัญญากับค่ายเพลงในเวลาต่อมา ปัจจุบัน

สมาชิก
 โอซากิ นานะ (ร้องนำ)
 เทราชิม่า โนบุโอะ (กีต้าร์)
 โอกาซากิ ชินอิจิ (เบส)
 ทาคางิ ยาสุชิ (กลอง)

 TRAPNEST 
Trapnest หรือ Tranes คือวงดนตรีชื่อดังในโตเกียว โอซากิ นานะปฏิญาณกับตัวเองว่าสักวันวงของเธอต้องดังกว่า Trapnest สมาชิก 4 คน

สมาชิก
 เซริซาว่า เรร่า (ร้องนำ)
 ฮอนโจ เรน (กีต้าร์)
 อิจิโนเสะ ทาคุมิ (เบส)
 ฟูจิเอดะ นาโอกิ (กลอง)

 นักแสดง 
 มิกะ นากาชิมะ (Mika Nakashima) .....  Nana Osaki 
 อาโออิ มิยาซากิ (Aoi Miyazaki) .....  Nana Komatsu 
 รีวเฮ มัตสึดะ (Ryuhei Matsuda) .....  Ren Honjou 
 โทโมกิ มารูยามะ (Tomoki Maruyama) .....  Yasushi Takagi (Yasu)
 ฮิโรกิ นาริมิยะ (Hiroki Narimiya) .....  Nobuo Terashima (Nobu)
 เค็งอิจิ มัตสึยามะ (Ken'ichi Matsuyama) .....  Shin'ichi Okazaki (Shin)
 เท็ตสึจิ ทามายามะ (Tetsuji Tamayama) .....  Takumi Ichinoze
 ยูนะ อิโต (Yuna Ito) .....  Reira Serizawa 
 โมโมซูเกะ มิซูตานิ (Momosuke Mizutani) .....  Naoki Fujieda
 ยูตะ ฮิราโอกะ (Yuta Hiraoka) .....  Shoji Endo 
 ซาเอโกะ (Saeko) .....  Sachiko Kawamura
 อันนะ โนเซะ (Anna Nose) .....  Jyunko Saotome
 ทาเกฮิซะ ทากายามะ (Takehisa Takayama) .....  Kyosuke Tagakura
 โก อายาโนะ (Gou Ayano)

 เพลงประกอบ 
 เพลง Glamorous Sky โดย  มิกะ นากาชิมะ 
 เพลง Endless Story โดย  ยูนะ อิโต

  ดูเพิ่ม 
 การ์ตูนเรื่อง NANA
 ภาพยนตร์ เรื่อง นานะ 2

 แหล่งข้อมูลอื่น 
 NANA แฟนคลับ 
 IMDb
# ชาง ยังซุน
ชาง ยังซุน  นักมวยสากลชาวเกาหลีใต้ เกิดเมื่อ 8 กรกฎาคม พ.ศ. 2513 ที่ เกาหลีใต้ สถิติการชก 25 ครั้ง ชนะ 21 (น็อค 14) แพ้ 4 
 ประวัติ 
ชางเริ่มชกมวยสากลอาชีพเมื่อ 29 กุมภาพันธ์ พ.ศ. 2535 ชนะน็อค กัง บุงฮัก ยก 2 จากนั้นชกชนะรวดจนได้แชมป์มวยสากลของเกาหลีใต้รุ่นจูเนียร์ฟลายเวทเมื่อ 18 กันยายน พ.ศ. 2536 ชนะน็อค ลี วุกกี ยก 3 จากนั้นได้ครองแชมป์ OPBF รุ่นจูเนียร์ฟลายเวทเมื่อ 15 เมษายน พ.ศ. 2537 ชนะน็อค คิม โอกอน ยก 8 ป้องกันตำแหน่งไว้ได้ 3 ครั้ง จากนั้นได้ชิงแชมป์โลกรุ่นฟลายเวทของสมาคมมวยโลกเมื่อ 14 มกราคม พ.ศ. 2539 แต่เป็นฝ่ายแพ้คะแนนแสน ส.เพลินจิตไป

หลังจากชิงแชมป์โลกไม่สำเร็จ ชางขึ้นชกชนะรวดอีก 4 ครั้งใน พ.ศ. 2539 จากนั้นหยุดชกไปใน พ.ศ. 2540 เกือบตลอดปี ก่อนจะขึ้นชกอีกครั้งเมื่อ 24 ธันวาคม พ.ศ. 2540 ชนะน็อค แรนด์ วิลลามอร์ ยกแรก หลังจากนั้น ชางขึ้นชกตัดเชือกเพื่อหาผู้ชนะขึ้นเป็นรองแชมป์โลกอันดับ 1 รุ่นฟลายเวทของสภามวยโลกกับกาบริเอล มิรา ในเดือนมีนาคม พ.ศ. 2541 ซึ่งชางสู้กับมิราได้อย่างเหนียวแน่นก่อนจะแพ้คะแนนไป
แม้ว่าชางจะเป็นฝ่ายแพ้ แต่ในเดือนพฤษภาคม พ.ศ. 2541 ชางได้ชิงแชมป์โลกรุ่นฟลายเวทของสภามวยโลกกับฉัตรชัย อีลิทยิม ซึ่งชางเป็นฝ่ายแพ้น็อคในยกที่ 5

 เกียรติประวัติ 

 แชมป์เกาหลีใต้รุ่นฟลายเวท (2536)
 แชมป์ OPBF รุ่นไลท์ฟลายเวท
 ชิง 15 เมษายน 2547 ชนะน็อค คิม โอห์โคน ยก 8 ที่ เกาหลีใต้
 ป้องกันแชมป์ครั้งที่ 1, 1 กรกฎาคม 2537 ชนะน็อค โรเจอร์ คามาจอร์จ ยก 1 ที่ เกาหลีใต้
 ป้องกันแชมป์ครั้งที่ 2, 11 กันยายน 2537 ชนะน็อค เลดิออน เชนิชา ยก 7 ที่ เกาหลีใต้
 ป้องกันแชมป์ครั้งที่ 3, 19 พฤศจิกายน 2537 ชนะน็อค ซิน ซูยอง ยก 10 ที่ เกาหลีใต้
 สละแชมป์
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นฟลายเวท WBA เมื่อ 14 มกราคม 2539 แพ้คะแนน แสน ส.เพลินจิต ที่ นนทบุรี
 ชิงแชมป์โลกรุ่นฟลายเวท WBC เมื่อ 1 พฤษภาคม 2541 แพ้น็อค ฉัตรชัย สาสะกุล ยก 5 ที่ กาญจนบุรี
# โก อิน-ชิก
โก อิน-ชิก  นักมวยสากลชาวเกาหลีใต้ เกิดเมื่อ 1 มกราคม พ.ศ. 2511 ที่เมืองชุนบุก สถิติการชก 19 ครั้ง ชนะ 14 เสมอ 1 แพ้ 4

 เกียรติประวัติ 
 แชมป์เกาหลีใต้รุ่นซูเปอร์ฟลายเวท (2536)
 แชมป์ OPBF รุ่นซูเปอร์ฟลายเวท
 ชิง 10 มกราคม 2537 ชนะคะแนน โรแลนโด พลาสคัว ที่ เกาหลีใต้
 สละแชมป์
 แชมป์ OPBF รุ่นแบนตัมเวท
 ชิง 21 มิถุนายน 2540 ชนะคะแนน โซเซอิ นิตตะ ที่ ญี่ปุ่น
 เสียแชมป์ 1 พฤศจิกายน 2540 แพ้คะแนน มาซาฮิโกะ นากามูระ ที่ ญี่ปุ่น
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นแบนตัมเวท WBA เมื่อ 20 พฤศจิกายน 2537 แพ้คะแนนโดยเทคนิค ดาวรุ่ง ชูวัฒนะ ที่ เชียงใหม่
# มาซากิ คาวาบาตะ
มาซากิ คาวาบาตะ (Masaki Kawabata) นักมวยสากลชาวญี่ปุ่น เกิดเมื่อ 10 เมษายน พ.ศ. 2515 ที่เมืองทาการาซูกะ สถิติการชก 38 ครั้ง ชนะ 27 (น็อก 17) เสมอ 2 แพ้ 9 

 เกียรติประวัติ 

 แชมป์ญี่ปุ่นรุ่นฟลายเวท (2546 – 2547)
 เคยชิงแชมป์ต่อไปนี้แต่ไม่สำเร็จ
 ชิงแชมป์โลก WBC รุ่นฟลายเวท เมื่อ 25 กุมภาพันธ์ 2543 แพ้คะแนน เม็ดเงิน กระทิงแดงยิม ที่ สมุทรสาคร
# โทนี่ โจนส์
โทนี่ โจนส์  นักมวยสากลชาวออสเตรเลีย เกิดเมื่อ 12 เมษายน พ.ศ. 2508 ที่เพิร์ธ สถิติการชก 25 ครั้ง ชนะ 18 (น็อค 11) แพ้ 7 

 เกียรติประวัติ 

 แชมป์เงารุ่นซูเปอร์ไลท์เวท WBC
 ชิง 21 มกราคม 2530 ชนะน็อค ยอดขวัญ ดอนเจดีย์ ยก 1 ที่ ออสเตรเลีย
 ป้องกันแชมป์ครั้งที่ 1, 10 ธันวาคม 2530 ชนะน็อค วิลฟ์ เก็นเซน ยก 8 ที่ ออสเตรเลีย
 สละแชมป์
# โจ คอนสแตนติโน
โจ คอนสแตนติโน  นักมวยสากลชาวฟิลิปปินส์ สถิติการชก 19 ครั้ง ชนะ 5 (น็อค 1) แพ้ 14 
 ประวัติ 
คอนสแตนติโนเริ่มชกมวยครั้งแรกเมื่อ 1 กันยายน พ.ศ. 2531 ชนะน็อค มาร์เชียล โกเซนเต ยกแรก ก่อนที่จะชกแพ้คะแนนแมนนี่ เมลชอร์ ในการชกครั้งถัดมา คอนสแตนติโนขึ้นชกชนะรวดอีก 3 ครั้งก็ได้ไปชิงแชมป์เงารุ่นมินิมัมเวท IBF เมื่อ 30 มกราคม พ.ศ. 2533 ชนะน็อค มาซาฮารุ คาวากามิ ยก 2 ที่ ญี่ปุ่น จากนั้น ก็ได้ชิงแชมป์โลกรุ่นเดียวกันนี้เมื่อ 14 มิถุนายน พ.ศ. 2533 ซึ่งคอนแสตนติโนเป็นฝ่ายแพ้คะแนนฟ้าลั่น ลูกมิ่งขวัญไป หลังจากชิงแชมป์โลกไม่สำเร็จ คอนสแตนติโนไปชกนอกรอบที่เกาหลีใต้ แพ้น็อค โอห์ กวางซู ยก 3 แล้วไปเสียแชมป์เงาที่อินโดนีเซีย แพ้น็อค ฮุสนี เรย์ ยก 10 เมื่อ 8 มิถุนายน พ.ศ. 2534

หลังจากนั้น การชกของคอนแสตนติโนแย่ลง ชกแพ้รวด มีชนะเพียงที่ชกชนะคะแนน จอห์น เมดิน่า เมื่อ พ.ศ. 2535 เท่านั้น โดยคอนสแตนติโนชกแพ้นักมวยชื่อดังหลายคน เช่น พ.ศ. 2534 แพ้คะแนน แอนดี้ ทานาบาส และแพ้น็อค ชิโร ยาชิโร ยก 2 ในพ.ศ. 2535 แพ้น็อค คิม จินโฮ ยก 3 ที่เกาหลีใต้ แพ้น็อค ฮิเดยูกิ โอฮาชิ ยก 6 ที่ ญี่ปุ่น และแพ้น็อค ฟ้าลั่น ศักดิ์กรีรินทร์ ยก 3 ที่ มาเลเซีย คอนสแตนติโนขึ้กครั้งสุดท้ายเมื่อ 4 กันยายน พ.ศ. 2536 แพ้น็อค กัง เคียมยุง ยก 3 จากนั้นก็แขวนนวมไป

 เกียรติประวัติ 
 แชมป์เงารุ่นมินิฟลายเวท IBF
 ชิง 30 มกราคม 2533 ชนะน็อค มาซาฮารุ คาวาคามิ ยก 2 ที่ ญี่ปุ่น
 เสียแชมป์ 8 มิถุนายน 2534 แพ้น็อค ฮุสนี เรย์ ยก 10 ที่ อินโดนีเซีย
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นมินิฟลายเวท IBF เมื่อ 14 มิถุนายน 2533 แพ้คะแนน ฟ้าลั่น ลูกมิ่งขวัญ ที่ เวทีราชดำเนิน
# เซซิลิโอ ซานโตส
เซซิลิโอ ซานโตส หรือ เซซิลิโอ ซานโตส กาลินโด (Cecilio Santos) นักมวยสากลชาวเม็กซิโก เกิดเมื่อ 19 สิงหาคม พ.ศ. 2521 สถิติการชก 33 ครั้ง ชนะ 22 (น็อค 12) เสมอ 3 แพ้ 8 

 เกียรติประวัติ 

 แชมป์ WBC FECARBOX รุ่นซูเปอร์ฟลายเวท
 ชิง 29 พฤษภาคม 2545 ชนะน็อค ลาดิสลาโอ บัซเกซ ยก 6 ที่ เม็กซิโก
 ป้องกันแชมป์ครั้งที่ 1, 17 ตุลาคม 2545 เสมอกับ ลาดิสลาโอ บัซเกซ ที่ เม็กซิโก
 สละแชมป์
 แชมป์ WBC FECARBOX รุ่นซูเปอร์ฟลายเวท
 ชิง 19 มีนาคม 2547 ชนะน็อค โรเบร์โต โบนิญา ยก 7 ที่ เม็กซิโก
 ป้องกันแชมป์ครั้งที่ 1, 11 มิถุนายน 2547 ชนะน็อค เฟลิซิอาโน ดาริโอ อาซังกา เลเดสมา ยก 3 ที่ เม็กซิโก
 สละแชมป์
 แชมป์ WBC FECARBOX และ WBA Fedecentro รุ่นแบนตัมเวท
 ชิง 25 กุมภาพันธ์ 2548 ชนะน็อค โรโดลโฟ มาร์ติเนซ ยก 10 ที่ เม็กซิโก
 สละแชมป์
 แชมป์ WBO Latino รุ่นจูเนียร์แบนตัมเวท
 ชิง 27 ตุลาคม 2549 ชนะน็อค ฆาอีร์ ฆิเมเนซ ยก 6 ที่ สหรัฐ
 ป้องกันแชมป์ครั้งที่ 1, 23 กุมภาพันธ์ 2550 ชนะน็อค ลุยส์ เมเลนเดซ ยก 11 ที่ สหรัฐ
 สละแชมป์
 แชมป์ WBO Latino รุ่นจูเนียร์เฟเธอร์เวท
 ชิง 21 กรกฎาคม 2549 ชนะคะแนน โอมาร์ อาโดร์โน ที่ สหรัฐ
 เคยชิงแชมป์ต่อไปนี้แต่ไม่สำเร็จ
 ชิงแชมป์โลก WBC รุ่นแบนตัมเวท เมื่อ 11 กันยายน 2547 แพ้คะแนน วีระพล นครหลวงโปรโมชั่น ที่ ชัยนาท
 ชิงแชมป์ WBO Latino รุ่นจูเนียร์แบนตัมเวทเมื่อ 22 กรกฎาคม 2548 แพ้น็อค เฆร์สัน เกร์เรโร ยก 11 ที่ เม็กซิโก
 ชิงแชมป์ NABF รุ่นแบนตัมเวท เมื่อ 20 พฤษภาคม 2549 แพ้คะแนน อเลฮานโดร บัลเดซ ที่ เม็กซิโก
 ชิงแชมป์โลก WBO รุ่นจูเนียร์แบนตัมเวท เมื่อ 14 กรกฎาคม 2550 แพ้ทีเคโอ เฟร์นันโด มอนติเอล ยก 10 ที่ เม็กซิโก
 ชิงแชมป์โลก IBF รุ่นจูเนียร์แบนตัมเวท เมื่อ 28 กุมภาพันธ์ 2551 เสมอกับ ดิมิทรี คิริลอฟ ที่ สหรัฐ
# โช อินจู
โช อินจู  นักมวยสากลชาวเกาหลีใต้ เกิดเมื่อ 13 เมษายน พ.ศ. 2512 ที่เมือง Junranam-Do สถิติการชก 20 ครั้ง ชนะ 18 (น็อค 7) แพ้ 2 
 ประวัติ 
โชขึ้นชกมวยสากลครั้งแรกเมื่อ 18 เมษายน พ.ศ. 2535 ชนะน็อค โรดริโก บอย เลาเปเรซ ยก 4 จากนั้นขึ้นชกชนะรวดมาตลอด รวมทั้งชนะคะแนน อับราฮัม ทอร์เรส และเทรซี่ มาคาลอสด้วย จากนั้น ขึ้นชิงแชมป์โลกรุ่นซูเปอร์ฟลายเวท WBC เมื่อ 29 สิงหาคม พ.ศ. 2541 ชนะคะแนน เจอร์รี่ พีญาโลซา ไปแบบไม่เป็นเอกฉันท์ ได้แชมป์โลกมาครอง จากนั้น โชป้องกันแชมป์ไว้ได้ถึง 5 ครั้ง รวมทั้งชนะน็อค โผน แสงมรกต ยก 8 ด้วย โชมาเสียแชมป์ในการป้องกันแชมป์ครั้งที่ 6 เมื่อ 27 สิงหาคม พ.ศ. 2543 ที่ญี่ปุ่น  แพ้คะแนน มาซาโมริ โทกูยาม่าไปแบบเป็นเอกฉันท์ โชขึ้นชิงแชมป์โลกเป็นการแก้มือกับโทกูยาม่าอีกครั้งเมื่อ 20 พฤษภาคม พ.ศ. 2544 ที่เกาหลีใต้ ปรากฏว่าโชเป็นฝ่ายแพ้น็อคในยกที่ 5 จากนั้น โชก็แขวนนวมไป
 เกียรติประวัติ 

 แชมป์โลกรุ่นซูเปอร์ฟลายเวท WBC
 ชิง 29 สิงหาคม 2541 ชนะคะแนน เจอร์รี่ พีญาโลซ่า ที่ เกาหลีใต้
 ป้องกันแชมป์ครั้งที่ 1, 10 มกราคม 2542 ชนะคะแนน โจเอล ลูนา ซาราเต้ ที่ เกาหลีใต้
 ป้องกันแชมป์ครั้งที่ 2, 13 มิถุนายน 2542 ชนะน็อค โผน แสงมรกต ยก 8 ที่ เกาหลีใต้
 ป้องกันแชมป์ครั้งที่ 3, 5 กันยายน 2542 ชนะคะแนน เคอิจิ ยามากูชิ ที่ ญี่ปุ่น
 ป้องกันแชมป์ครั้งที่ 4, 2 มกราคม 2543 ชนะคะแนน เจอร์รี่ พีญาโลซา ที่ เกาหลีใต้
 ป้องกันแชมป์ครั้งที่ 5, 14 พฤษภาคม 2543 ชนะคะแนน ฮูลิโอ ซีซาร์ อวีร่า ที่ เกาหลีใต้
 เสียแชมป์ 27 สิงหาคม 2543 แพ้คะแนน มาซาโมริ โทกูยาม่า ที่ ญี่ปุ่น
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นซูเปอร์ฟลายเวท WBC เมื่อ 20 พฤศจิกายน 2544 แพ้คะแนน มาซาโมริ โทกูยาม่า ที่ เกาหลีใต้
# กลุ่มภาษามลายู-พอลินีเชียกลาง–ตะวันออก
กลุ่มภาษามลายู-พอลินีเชียกลาง–ตะวันออก (Central–Eastern Malayo-Polynesian; CEMP) เป็นสาขาของกลุ่มภาษามลายู-พอลินีเชียศูนย์กลาง ประกอบด้วยภาษาในกลุ่มมากกว่า 700 ภาษา (Blust 1993)

 องค์ประกอบ 
กลุ่มภาษามลายู-พอลินีเชียกลาง
 กลุ่มภาษาบีมา-ซุมบา
 กลุ่มภาษาติมอร์-โฟลเร็ซ
 กลุ่มภาษาดามัรตะวันตก
 ภาษาบาบัร
 กลุ่มภาษามาลูกูตะวันออกเฉียงใต้
 ภาษาเตอร์-กูร์
 ภาษาอารู
 ภาษาเคโกวีโอ
 กลุ่มภาษาบอมเบอไรเหนือ
 กลุ่มภาษามาลูกูกลาง

กลุ่มภาษามลายู-พอลินีเชียตะวันออก
 กลุ่มภาษาฮัลมาเฮอราใต้-นิวกินีตะวันตก
 กลุ่มภาษามหาสมุทร
# โนนอย กอนซาเลซ
โนนอย กอนซาเลซ หรือ เอร์วิน ดูยาลี   นักมวยสากลชาวฟิลิปปินส์ เกิดเมื่อ 18 มกราคม พ.ศ. 2520 ที่ปันดันอันติกิว สถิติการชก 44 ครั้ง ชนะ 22 (น็อค 12) เสมอ 2 แพ้ 20 

 เกียรติประวัติ 

 แชมป์ PABA รุ่นมิดเดิลเวท
 ชิง 27 เมษายน 2550 ชนะคะแนนโดยเทคนิค กาวิน ท็อป ที่ ออสเตรเลีย
 เสียแชมป์ 13 กรกฎาคม 2550 แพ้คะแนน ไฮเม่ พิตแมน ที่ ออสเตรเลีย
 เคยชิงแชมป์ต่อไปนี้แต่ไม่สำเร็จ
 ชิงแชมป์เงารุ่นไลท์เวท WBC เมื่อ 27 พฤศจิกายน 2542 แพ้คะแนน บรูโน วาร์แทล ที่ ฝรั่งเศส
 ชิงแชมป์ PABA เฉพาะกาลรุ่นเวลเตอร์เวทเมื่อ 17 กันยายน 2547 แพ้คะแนน ภาคภูมิ แจ้งโพธิ์นาค ที่ สุรินทร์
 ชิงแชมป์ ABCO รุ่นซูเปอร์ไลท์เวทเมื่อ 5 กรกฎาคม 2548 แพ้คะแนน สถาพร บุญมาเลิศ ที่ นนทบุรี
 ชิงแชมป์ ABCO รุ่นซูเปอร์ไลท์เวทเมื่อ 28 กันยายน 2548 แพ้คะแนน สถาพร บุญมาเลิศ ที่ กทม.
 ชิงแชมป์ PABA รุ่นมิดเดิลเวทเมื่อ 23 กุมภาพันธ์ 2550 เสมอกับ กาวิน ท็อป ที่ ออสเตรเลีย
# อานิส โรกา
อานิส โรก้า (Anis Roga) นักมวยสากลชาวอินโดนีเซีย เกิดเมื่อ 13 พฤศจิกายน พ.ศ. 2514 ที่เมืองเอนเดอ สถิติการชก 20 ครั้ง ชนะ 16 (น็อค 8) เสมอ 3 แพ้ 1 
 ประวัติ 
โรกาขึ้นชกมวยสากลครั้งแรกเมื่อ 1 เมษายน พ.ศ. 2538 ชนะน็อค พยัคฆ์ นครหลวงโปรโมชั่น ยก 9 จากนั้นขึ้นชิงแชมป์เงารุ่นไลท์ฟลายเวท IBF ชนะคะแนน เอกวิทย์ สิงห์ชัชวาล เมื่อ 24 มีนาคม พ.ศ. 2539 และป้องกันตำแหน่งได้ 1 ครั้ง ชนะน็อค ชัยเดช จ.เจริญ ยก 11 แล้วโรกาก็ขึ้นชิงแชมป์โลกรุ่นจูเนียร์ฟลายเวท IBF เมื่อ 30 สิงหาคม พ.ศ. 2540 แต่ทำได้เพียงเสมอกับ มานูเอล เฮซุส เออร์รีรา ที่ อินโดนีเซีย โรกามีโอกาสได้ชิงแชมป์โลกอีกครั้งในอีก 8 เดือนต่อมา ที่สหรัฐ แต่คราวนี้เป็นฝ่ายแพ้น็อค เมาริซิโอ พาสตรานา ยก 4 ไม่ได้ครองแชมป์โลก

หลังจากชิงแชมป์โลกไม่สำเร็จ โรกาขยับขึ้นมาชกในรุ่นฟลายเวท และได้ครองแชมป์เงารุ่นฟลายเวท IBF เมื่อ 27 กุมภาพันธ์ พ.ศ. 2543 ชนะน็อค ปราบปราม ป.ปรีชา ยก 6 แต่ต่อมาก็ลดรุ่นลงไปชิงแชมป์เงารุ่นไลท์ฟลายเวท IBF เมื่อ 22 สิงหาคม พ.ศ. 2543 ชนะน็อค โทเนลิซี มเยเกนี ยก 3 ที่อินโดนีเซีย และชกป้องกันตำแหน่งไว้ได้ 1 ครั้ง โรกาขึ้นชกชนะอย่างต่อเนื่องจนถึง พ.ศ. 2545 รวมทั้งเคยชนะคะแนนลิงลม พ.ธวัชชัย เมื่อ พ.ศ. 2544 ด้วย โรกาหยุดชกไปสองปี กลับมาชกอีกสองครั้งใน พ.ศ. 2547 – 2548 หลังจากที่เสมอกับยีโต อาร์มันโดเมื่อ 18 มกราคม พ.ศ. 2548 แล้ว โรกาก็แขวนนวมไป 

 เกียรติประวัติ 

 แชมป์เงารุ่นจูเนียร์ฟลายเวท IBF
 ชิง 24 มีนาคม 2539 ชนะคะแนน เอกวิทย์ สิงห์ชัชวาลย์ ที่ อินโดนีเซีย
 ป้องกันแชมป์ครั้งที่ 1, 7 ธันวาคม 2539 ชนะน็อค ชัยเดช จ.เจริญ ยก 11 ที่ อินโดนีเซีย
 ป้องกันแชมป์ครั้งที่ 2, 22 สิงหาคม 2543 ชนะน็อค โมเนลิซี่ มฮิกิซา มเยเกนี ยก 3 ที่ อินโดนีเซีย
 แชมป์เงารุ่นฟลายเวท IBF
 ชิง 27 กุมภาพันธ์ พ.ศ. 2543 ชนะน็อค ปราบปราม ป.ปรีชา ยก 6 ที่ อินโดนีเซีย
 สละแชมป์ 
 แชมป์เงารุ่นจูเนียร์ฟลายเวท IBF 
 ชิง 22 สิงหาคม พ.ศ. 2543 ชนะน็อค โทเนลิซี มเยเกนี ยก 3 ที่อินโดนีเซีย
 สละแชมป์  
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นจูเนียร์ฟลายเวท IBF เมื่อ 30 สิงหาคม 2540 เสมอกับ มานูเอล เฮซุส เฮอร์รีร่า ที่ อินโดนีเซีย
 ชิงแชมป์โลกรุ่นจูเนียร์ฟลายเวท IBF เมื่อ 30 เมษายน 2541 แพ้น็อค มัวริซิโอ พาสตรานา ยก 4 ที่ สหรัฐ
# เดอะลาสต์แชโดว์ปัปเป็ตส์
เดอะ ลาสต์ ชาโดว์ ปัปเป็ตส์  เป็นวงไซด์โปรเจกต์ ของ อเล็กซ์ เทอร์เนอร์  นักร้อง วงอาร์กติกมังกีส์ และไมล์ส เคน จากวงเดอะ ราสคาลส์  ทั้งคู่รู้จักที่รู้จักกันเมื่อตอนไมล์สทำวงเก่าที่ชื่อ The Little Frames ซึ่งขึ้นแสดงเป็นวงเปิดให้กับ อาร์กติก มังกี้ส์ ในปี 2005 และอเลกซ์ยังเชื้อเชิญให้ไมล์สมาเป็นแขกรับเชิญในอัลบัม Favourite Worst Nightmare โดยโชว์ฝีมือกีตาร์ในเพลง 505 

โดยพวกเขามีอัลบั้มที่ชื่อ The Age of the Understatement กับแนวเพลงที่นำร็อคมาผสมผสานกับดนตรีเรโทรของป็อป โซล รวมไปถึงเพลงคาลิปโซ่แบบคาวบอยตะวันตก และมีการใช้ วงเครื่องสาย 22 ชิ้น London Metropolitan Orchestra ที่ควบคุมดูแลเป็นพิเศษโดยโอเวน พัลเล็ต หรือที่รู้จักกันในนาม Final Fantasy ศิลปินอินดี้ชื่อดังจากแคนาดา รวมทั้งได้รับการช่วยเหลือจากเจมส์ ฟอร์ด มาเป็นโปรดิวเซอร์และตีกลองในการบันทึกเสียงให้อีกด้วย อัลบั้มออกวางขายเมื่อ 21 เมษายน 2008 เข้าชาร์ทยูเคอัลบั้มในสัปดาห์แรกที่อันดับ 1 อัลบั้มนี้ยังได้รับการเสนอชื่อเข้าชิงรางวัลเมอร์คูรีมิวสิกไพรซ์อีกด้วย แต่พ่ายให้อัลบั้ม The Seldom Seen Kid ของวงเอลโบว์

 ผลงาน 
 The Age of the Understatements (2008)
 Everything You’ve Come to Expect (2016)
# เดอะคิลส์
เดอะ คิลส์  เป็นวงแนวอินดี้ร็อก โดยคู่ดูโอชาวอเมริกัน อลิสัน “วีวี่” มอสฮาร์ต (กีตาร์/ร้องนำ) และนักกีตาร์ชาวอังกฤษ เจมี “โฮเตล” ฮินซ์ (กีตาร์/ร้องนำ/ซินธ์)The Kills allmusic.com

 ประวัติ 
เดอะ คิลส์ มีผลงานอีพีชุดดังในวงการอินดี้อย่าง  Black Rooster EP ในปี 2002 ก่อนจะออกอัลบัมเต็ม 2 ชุดแรก ได้แก่ Keep On Your Mean Side (2003) และ No Wow (2005) และอัลบั้มชุดที่ 3 Midnight Boom 

แนวเพลงของวงเดอะ คิลส์ ได้รับอิทธิพลมาจากโพสต์พังก์ ผสมเข้ากับการาจร็อค และติดสำเนียงโลไฟ ด้วยจากการใช้อุปกรณ์น้อยชิ้นและเอฟเฟกต์ประกอบผ่านซินธิไซเซอร์ ดนตรีของพวกเขาได้รับการขนานนามว่าเป็น "ดนตรีร็คดุดันภายใต้ความนิ่งสงัดของคาแรกเตอร์วง"
# ดนตรีโซล
โซล  เป็นแนวเพลงประเภทหนึ่งที่รวมกันระหว่างอาร์แอนด์บีและกอสเปล กำเนิดในประเทศสหรัฐอเมริกา 
จากร็อกแอนด์โรลฮอลล์ออฟเฟม โซลมีความหมายว่า "ดนตรีที่เกิดขึ้นโดยคนผิวสี ในอเมริกา ที่เปลี่ยนรูปจากกอสเปลและอาร์แอนด์บี ในจังหวะที่สนุกสนาน โดยไม่มีเนื้อหาเกี่ยวกับทางศาสนา"Otis Redding

การแสดงจะผ่านทางอารมณ์ และเมโลดี้มีการตกแต่งในลักษณะคีตปฏิภาณ นอกจากนี้ยังใช้ซาวด์แบบวนและเป็นเครื่องเสริม จังหวะที่ติดหู อาจมีการตบมือประกอบ การเคลื่อนไหวแบบพลาสติก องค์ประกอบอีกอย่างของโซลที่เรียกว่า call and response ที่เป็นการร้องโต้ตอบกันระหว่าง นักร้อง กับคอรัส โดยเฉพาะเสียงที่ตึง
# Ratatouille (แก้ความกำกวม)
Ratatouille อาจหมายถึง
 ราตาตูย อาหารผักชนิดหนึ่งในประเทศฝรั่งเศส
 ชื่อภาษาอังกฤษภาพยนตร์แอนิเมชันปีพ.ศ. 2550 เรื่อง ระ-ทะ-ทู-อี่ พ่อครัวตัวจี๊ด หัวใจคับโลก (Ratatouille)
 Ratatouille (วิดีโอเกม) วิดีโอเกมที่มีเนื้อเรื่องจากภาพยนตร์ข้างต้น
# คำ (แก้ความกำกวม)
คำ อาจหมายถึง

 คำ หน่วยของภาษา
 คำ บทสวด ตอน หรือเรื่องราว
 คำ หน่วยชั่งตวงวัด ใช้เฉพาะในการปรุงยา หรือการทำอาหาร
 ชาวคำ กลุ่มชาติพันธุ์ที่ใช้ภาษาตระกูลขร้า-ไท
 ภาษาคำ ภาษาในตระกูลภาษาขร้า-ไท
 ทองคำ ซึ่งเป็นคำซ้อน ("คำ" เป็นคำภาษาไท แปลว่า "ทอง")
 คัม ชื่อดินแดนในทิเบต
# ราตาตูย
thumb|ราตาตูยนิส
ราตาตูย (,) หรือ ราตาตุลยอ (,) เป็นอาหารพื้นเมืองของทางตอนใต้ของประเทศฝรั่งเศส โดยมีลักษณะเป็นสตูผัก มีต้นกำเนิดมาจากเมืองนิส อาหารชนิดนี้มีชื่อเต็มว่า ราตาตูยนิส Ratatouille. Oxford English Dictionary. 2nd edition.

 รูปแบบของอาหาร 
คำว่า ราตาตูย มาจากคำในภาษาอุตซิตาว่า ราตาตุลยอ ราตาตูยปัจจุบันพบเห็นได้ในภูมิภาคพรอว็องส์และเมืองนิส มักจะทำในหน้าร้อนโดยใช้ผักในฤดูร้อน ราตาตูลยาสูตรดั้งเดิมจากเมืองนิสนั้นจะใช้เพียงแค่ซุกกีนี มะเขือเทศ พริกหยวกแดงและเขียว หัวหอม และกระเทียม แต่ราตาตูยในปัจจุบันจะมีการใส่มะเขือลงไปในส่วนผสมด้วย

ปกติราตาตูยจะเสิร์ฟเป็นอาหารข้างเคียงกับอาหารหลัก หรือบางครั้งก็เสิร์ฟเป็นอาหารหลักบนโต๊ะ
# เจมี ฟ็อกซ์
เจมี่ ฟ็อกซ์  เกิดเมื่อวันที่ 13 ธันวาคม ค.ศ. 1967 เป็นนักแสดงเจ้าของรางวัลออสการ์ในปี 2004 รับบทเป็นนักดนตรีผู้เป็นตำนาน เรย์ ชาร์ลส์ เรื่อง Ray และจากบทนี้ก็ยังได้รับรางวัลลูกโลกทองคำ, รางวัลจากสมาคมนักแสดง, รางวัลบาฟต้า และรางวัล NAACP Image นอกจากเป็นนักแสดงแล้ว ยังเป็นนักร้อง เป็นตลกเจ้าของรายการ The Jamie Foxx Show

 ประวัติ 
ฟ็อกซ์ มีชื่อเกิดว่า เอริค มอร์ลอน บิชอป เกิดที่เมืองเทอร์เรล รัฐเท็กซัส แม่ชื่อ หลุยส์ แอนเน็ต แทลลี่ ดิ๊กสัน พ่อชื่อ แดรเล บิชอป ภายหลังเปลี่ยนชื่อเป็น ชาฮิด อับดุลลา เมื่อเปลี่ยนมานับถือศาสนาอิสลาม หลังจาฟ็อกซ์เกิดไม่นาน พ่อแม่ได้ให้ตาและยาย คือ เอสเตอร์ มารี และ มาร์ค แทลลี่ เลี้ยงดู ฟ็อกซ์ เรียนจบด้านดนตรีดนตรีคลาสสิกที่มหาวิทยาลัยยูไนเต็ด สเต็ทส์ อินเตอร์เนชั่นแนล ในซานดิเอโก้  เขาจึงรับงานด้านการแสดง โดยหนังเรื่อง Coming to America เมื่อปี 1988 เป็นหนังเรื่องแรก เป็นตัวประกอบที่ไม่มีอยู่ในรายชื่อผู้แสดง

ฟ็อกซ์เริ่มต้นเข้าวงการด้วยการเป็นนักแสดงตลกในแวดวงทีวี  จนเมื่อปี 1999 ได้แสดงในเรื่อง Any Given Sunday ของผู้กำกับ โอลิเวอร์ สโตน รับบทเป็นนักฟุตบอลอเมริกัน ทำให้เขาได้รับบทดราม่าในหนังที่ตามมา และในปี 2004 ชื่อเสียงของเขามีมากขึ้นจากภาพยนตร์เรื่อง Collateral  ที่เขาแสดงคู่กับทอม ครูซ โดย ฟ็อกซ์ รับบทเป็นคนขับแท็กซี่ จากบทบาทนี้ทำให้เขาได้รับการเสนอชื่อรางวัลออสการ์ในสาขา ดาราสนับสนุนชายยอดเยี่ยม และยังได้เข้าชิงในสาขา นักแสดงนำชายยอดเยี่ยม จากเรื่อง Ray จากเวทีออสการ์สำหรับภาพยนตร์เรื่องหลัง ทำให้เขามีชื่อติดทั้ง 2 สาขาในปีเดียวกัน

ฟ็อกซ์ยังมีผลงานด้านดนตรี เขาเรียนเปียโนมาตั้งแต่เด็กๆ เมื่อเข้ามหาวิทยาลัยยังลงเรียนวิชาดนตรีคลาสสิก ปี 1994 ออกอัลบั้มแรกชื่อว่า Peep และต่อมาในปี 2004  เขาเคยได้รับการเสนอชื่อเข้าชิงรางวัลแกรมมี่ โดยออกอัลบั้ม Slow Jamz ที่ ทวิสต้า เชิญ ฟ็อกซ์ และ คอนยี เวสต์ มาร้องร่วมกัน ในอัลบัม Kamikaze ขึ้นอันดับ 1 ของชาร์ตสหรัฐ และอันดับ 3 ในอังกฤษ และยังได้ร้องกับคอนยี ในอัลบั้ม Late Registration ชื่อเพลง Gold Digger ก็ขึ้นอันดับ 1 ในอเมริกาเช่นกัน ต่อมาปี 2005 เขาออกอัลบั้มที่ 2 ชื่อ Unpredictable มีแขกรับเชิญอย่าง คอนยี ทวิสต้า และ ลูดาคริส มาร่วมร้องด้วย  มียอดขายอัลบั้มในสัปดาห์แรกสูงถึง 598,000 แผ่น นอกจากนี้ฟ็อกซ์ยังมีสถิติ เป็นศิลปินคนที่ 4 ในสหรัฐอเมริกาที่ได้รับรางวัลออสการ์ และมีเพลงติดอันดับ 1 ในบิลบอร์ด ถัดจาก แฟรงค์ ซินาตร้า บิง ครอสบี้ บาร์บร่า สไตรแซนด์

ในปี 2008 เขาออกผลงานอัลบั้มชุดที่ 3 ชื่อชุด Intuition ที่มีซิงเกิลแรก ‘Just Like Me’ ที่ได้ T.I. มาร่วมร้องด้วย และยังได้ Lil Wayne มาช่วยร้องในเพลง ‘Number One (Let’s Get Dumb)

ทางด้านชีวิตครอบครัว เขาไม่ได้เปิดเผยชื่อแม่ของลูก เขามีลูกชาวคนเดียวชื่อว่า คอริน เขายังเคยหมั้นกับไลลา เอเชียรี่ เป็นดาราและนางแบบ แต่เลิกกันไปแล้ว